
Videojátékok trendváltozásai üzleti szemmel

Jelen dolgozat célja, hogy választ kapjunk arra a kérdésre, hogy a technológiai fejlődés által generált trendváltozásokra hogyan reagálnak a videojáték fejlesztők, az értékesítők és maguk a játékosok a XXI. században, ahol tulajdonképpen bárki könnyedén, és nem utolsó sorban ingyenesen, hozzájuthat a különböző videojátékokhoz, és, hogy mindezek mellett vajon hogyan képesek elérni a fejlesztő cégek az általuk kívánatos profitmaximumot.

Hipotézisünk, hogy a trendváltozások során az informatika egyre több lehetőséget nyújt, így egyre nagyobb teret hódít meg a játszani vágyók körében. Áttekintve az elmúlt évtizedek legfontosabb lépéseit, a jelenleg használatos eszközöket és a jövőben esetlegesen működőképes technológiákat, azt feltételezzük, hogy folyamatosan új piaci szegmensekre képes betörni az informatika ezen területe és így nem csak azok a felhasználók lesznek a célközönség tagjai, akik a napjuk nagy részét számítógép előtt töltik, hanem a hétköznapi felhasználók is.

A dolgozatban rövid áttekintés olvasható a videojátékok fejlődésének 50 évéről, jelenünkben tartó személyi számítógépek és konzolok közötti versenyről, bemutatva a jelentősebb mérföldköveket a játék ötlete és a technológiák szempontjából.



